
    545400 SIGHIŞOARA
Str. Muzeului nr.7, Tel./Fax 0265 - 771278

H O T Ă R Â R E A   NR. 81
                                                                  din 4 mai 2017
       privind trecerea unor mijloace fixe din domeniul public în domeniul privat al municipiului şi 
         preluarea acestora din administrarea S.C. Ecoserv Sig S.R.L. în administrarea directă a 
                 Municipiului Sighișoara, precum și preluarea unor mijloace fixe şi obiecte de inventar din 
                 administrarea S.C. Ecoserv Sig S.R.L. în administrarea directă a Municipiului Sighișoara, 
                                    în vederea scoaterii din funcţiune, casării şi valorificării acestora
   
Consiliul Local al Municipiului Sighişoara, întrunit în şedinţă extraordinară,     
Luând act de proiectul de hotărâre şi referatul de aprobare al Primarului municipiului, în calitate de iniţiator, înregistrat cu nr. 11.535/28.04.2017, calitate conferită de prevederile art. 33 din Legea nr. 393/2004 privind Statutul aleşilor locali, cu modificările şi completările ulterioare, coroborat cu prevederile art. 45 alin. (6) din Legea nr. 215/2001, Legea administraţiei publice locale, republicată, cu modificările şi completările ulterioare;

Având în vedere constatările comisiei de inventariere şi ale subcomisiilor de inventariere, casare, declasare şi scoatere din inventar a bunurilor materiale (mijloace fixe şi obiecte de inventar), cu privire la inventarierea bunurilor materiale ale Municipiului Sighişoara şi ale unităţilor de sub autoritatea municipiului pe anul 2016 (inclusiv mijloacele fixe şi obiectele de inventar aflate în gestiunea/administrarea S.C. Ecoserv Sig S.R.L.), însuşite prin Hotărârea Consiliului Local Sighişoara nr. 6/26.01.2017;

Având în vedere prevederile contractului de delegare a gestiunii prin atribuire directă a unor activităţi şi servicii comunitare de utilităţi publice ale Municipiului Sighişoara către S.C. Ecoserv Sig S.R.L., înregistrat sub nr. 16.200/02.08.2012, aprobat prin Hotărârea Consiliului Local Sighişoara nr. 11/12.07.2012, aşa cum a fost modificat şi completat prin actul adiţional nr. 1, aprobat prin Hotărârea Consiliului Local Sighişoara nr. 67/27.09.2012, actul adiţional nr. 2, aprobat prin Hotărârea Consiliului Local Sighişoara nr. 55/28.03.2013, actul adiţional nr. 3, aprobat prin Hotărârea Consiliului Local Sighişoara nr. 32/26.02.2015 și actul adițional nr. 4, aprobat prin Hotărârea Consiliului Local Sighișoara nr. 33/27.02.2017;

Având în vedere prevederile art. 10 alin. (2) a Legii nr. 213/1998 privind bunurile proprietate publică, cu modificările şi completările ulterioare;

Având în vedere prevederile art. 858 – 870 din Legea nr. 287/2009 privind Codul civil, republicat, cu modificările şi completările ulterioare, cu referire la proprietatea publică şi dreptul de administrare;

Având în vedere prevederile Ordonanţei Guvernului nr. 112/2000 pentru reglementarea procesului de scoaterea din funcţiune, casare şi valorificare a activelor corporale care alcătuiesc domeniul public al statului şi al unităţilor administrativ-teritoriale, aprobată prin Legea nr. 246/2001, cu modificările şi completările ulterioare;

Având în vedere prevederile art. 21 - 23 din Legea nr. 15/1994 privind amortizarea capitalului imobilizat în active corporale şi necorporale, republicată, cu modificările şi completările ulterioare, precum şi prevederile art. 21 – 24 din Normele metodologice de aplicare a Legii nr. 15/1994, aprobate prin Hotărârea Guvernului nr. 909/1997, cu modificările şi completările ulterioare;
Având în vedere prevederile art. 22 din Ordonanţa Guvernului nr. 81/2003 privind reevaluarea şi amortizarea activelor fixe aflate în patrimoniul instituţiilor publice, aprobată prin Legea nr. 493/2003, cu modificările şi completările ulterioare;
Având în vedere Raportul de specialitate al Direcţiei Administrarea Patrimoniului, înregistrat cu nr. 11.536/28.04.2017, prin care se propune trecerea unor mijloace fixe din domeniul public în domeniul privat al municipiului şi preluarea acestora din administrarea S.C. Ecoserv Sig S.R.L. în administrarea directă a Municipiului Sighișoara, precum și preluarea unor mijloace fixe şi obiecte de inventar din administrarea S.C. Ecoserv Sig S.R.L. în administrarea directă a Municipiului Sighișoara, în vederea scoaterii din funcţiune, casării şi după caz, valorificării acestora, îndeplinindu-se prevederile legale în acest sens;
Având în vedere avizele favorabile ale comisiilor de comerţ şi socială;

În temeiul art. 36 (2) lit. „c” şi (9), art. 45 (3) şi a art. 115 (1) lit. „b” din Legea nr. 215/2001, Legea administraţiei publice locale, republicată, cu modificările şi completările ulterioare,

H O T Ă R Ă Ş T E:

Art. 1. Se aprobă trecerea din domeniul public al Municipiului Sighişoara în domeniul privat al Municipiului Sighişoara, a mijloacelor fixe identificate conform poziției nr. 1 din anexa nr. 1, care face parte integrantă din prezenta hotărâre. 
Art. 2. Se aprobă preluarea din administrarea S.C. Ecoserv Sig S.R.L. în administrarea directă a Municipiului Sighişoara a mijloacelor fixe identificate conform poziției nr. 1 din anexa nr. 1, care face parte integrantă din prezenta hotărâre. 
Art. 3. Se aprobă scoaterea din funcţiune, casarea şi, după caz, valorificarea mijloacelor fixe identificate conform poziției nr. 1 din anexa nr. 1, care face parte integrantă din prezenta hotărâre. 
Art. 4. Se aprobă preluarea din administrarea S.C. Ecoserv Sig S.R.L. în administrarea directă a Municipiului Sighişoara a mijloacelor fixe şi a obiectelor de inventar, identificate conform pozițiilor nr. 2 - 9 din anexa nr. 1 și anexa nr. 2,  care fac parte integrantă din prezenta hotărâre.

Art. 5. Se aprobă scoaterea din funcţiune, casarea şi, după caz, valorificarea mijloacelor fixe şi obiectelor de inventar, identificate conform pozițiilor nr. 2 - 9 din anexa nr. 1 și anexa nr. 2,  care fac parte integrantă din prezenta hotărâre.

Art. 6. Se aprobă modificarea anexei nr. 4 – „Inventarul bunurilor mobile şi imobile proprietate publică, aferente serviciului public şi care sunt date în administrarea delegatului pe durata contractului de delegare a gestiunii” la contractul de delegare a gestiunii prin atribuire directă a unor activităţi şi servicii comunitare de utilităţi publice ale Municipiului Sighişoara către S.C. Ecoserv Sig S.R.L., înregistrat sub nr. 16.200/02.08.2012, aprobat prin Hotărârea Consiliului Local Sighişoara nr. 11/12.07.2012, aşa cum a fost modificat şi completat prin actul adiţional nr. 1, aprobat prin Hotărârea Consiliului Local Sighişoara nr. 67/27.09.2012, actul adiţional nr. 2, aprobat prin Hotărârea Consiliului Local Sighişoara nr. 55/28.03.2013, actul adiţional nr. 3, aprobat prin Hotărârea Consiliului Local Sighişoara nr. 32/26.02.2015 și actul adițional nr. 4, aprobat prin Hotărârea Consiliului Local Sighișoara nr. 33/27.02.2017, în sensul scoaterii din listă a mijloacelor fixe şi obiectelor de inventar, identificate conform anexei nr. 1 şi anexei nr. 2, care fac parte integrantă din prezenta hotărâre.

Art. 7. Cu ducerea la îndeplinire a prevederilor prezentei hotărâri se încredinţează Primarul Municipiului Sighişoara, Viceprimarul Municipiului Sighişoara, Direcţia Economică – Biroul Buget, Contabilitate, Salarizare, Direcţia Administrarea Patrimoniului din cadrul Municipiului Sighişoara şi S.C. Ecoserv Sig S.R.L. Sighişoara.

Art. 8. Prin grija d-nei Bizo Anca, Secretar al Municipiului Sighişoara, prezenta hotărâre va fi comunicată, în termenul prevăzut de lege, Primarului Municipiului Sighişoara, Prefectului Judeţului Mureş şi se va aduce la cunoştinţă publică, prin publicarea pe pagina de internet la adresa www.sighisoara.org.ro.

PREŞEDINTE DE ŞEDINŢĂ,

  

     Matei Ovidiu – Daniel         
                                                                                                Contrasemnează/Avizat pentru legalitate

                   SECRETAR,



                     Bizo Anca
(Prezenta s-a adoptat cu 13 voturi ”pentru”,  3 voturi ”împotrivă ” și 2 ” abțineri ”)
  Prezenta s-a difuzat astfel:

  1 ex. dos. hotărâri;

  1 ex. dos. şedinţă;

  1 ex. Instituţia Prefectului - Judeţul Mureş;

  1 ex. Primar;

  1 ex. Viceprimar;

  1 ex. Secretar;

  2 ex. Direcția Administrarea Patrimoniului;

  1 ex. Biroul Buget, Contabilitate, Salarizare - Direcţia Economică;

  1 ex. S.C. Ecoserv Sig S.R.L.

10 ex. 

B.A

